Det er egentlig to forskellige fradrag, selvom man nemt kan forveksle dem.
Håndværkerfradraget har eksisteret i mange år og dækker håndværkeres arbejdstid for en række opgaver som energiforbedringer og andre grønne løsninger.
Håndværkerfradraget udløb 1. april 2022. Derfor skal arbejdet være foretaget inden da, og regningen skal senest være betalt 31. maj 2022. Du skal være opmærksom på, at det kun er arbejdslønnen, der er fradragsberettiget. Derfor skal du finde fakturaen og indtaste arbejdslønnen i din årsopgørelse.
Servicefradraget gælder services som vinduesvask og rengøring.
For begge fradrag gælder det, at der er en maksimal sats pr. person. Er man en husstand på to, kan man altså potentielt få et dobbelt så stort fradrag.